CELEX: 62010CN0340
Language: fi
Date: 2010-06-29 00:00:00
Title: Asia C-340/10: Kanne 29.6.2010 — Euroopan komissio v. Kyproksen tasavalta

11.9.2010   
            
            
               FI
            
            
               Euroopan unionin virallinen lehti
            
            
               C 246/30
            
         Kanne 29.6.2010 — Euroopan komissio v. Kyproksen tasavalta
   (Asia C-340/10)
   ()
   2010/C 246/51
   Oikeudenkäyntikieli: kreikka
   
      Parti
   
   
      Kantaja: Euroopan komissio (asiamiehet: Georgios Zavvos ja Donatella Recchia)
   
      Vastaaja: Kyproksen tasavalta
   
      Vaatimukset
   
   Kantaja vaatii unionin tuomioistuinta toteamaan, että
   
               —
            
            
               Kyproksen tasavalta on jättänyt noudattamatta luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 4 artiklan 1 kohdan mukaisia velvoitteitaan, koska se ei ole sisällyttänyt Paralimni-järven aluetta kansalliseen yhteisön tärkeinä pitämien alueiden luetteloon
            
         
               —
            
            
               Kyproksen tasavalta on jättänyt noudattamatta luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY mukaisia velvoitteitaan, sellaisina kuin unionin tuomioistuin on tulkinnut niitä asioissa C-117/03 ja C-244/05 antamissaan tuomioissa, koska se on hyväksynyt Paralimni-järven ekologiaa vakavasti vaarantavat toiminnot eikä ole ryhtynyt tarpeellisiin suojelutoimenpiteisiin Paralimni-järven ja Xyliatos-padon ekologian kannalta merkityksellisen Natrix natrix cypriaca -lajin populaation säilyttämiseksi
            
         
               —
            
            
               Kyproksen tasavalta on jättänyt noudattamatta luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 12 artiklan 1 kohdan mukaisia velvoitteitaan, koska se ei ole antanut Natrix natrix cypriacan suojelujärjestelmän käyttöönottamisen edellyttämiä säännöksiä,
            
         
               —
            
            
               ja velvoittamaan Kyproksen tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio väittää, että Kyproksen tasavalta on jättänyt noudattamatta luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 4 artiklan 1 kohdan mukaisia velvoitteitaan, koska se ei vuoden 2009 joulukuuhun mennessä sisällyttänyt koko Paralimni-järven aluetta kansalliseen yhteisön tärkeinä pitämien alueiden luetteloon. Kyproksen tasavalta ei ole kyseenalaistanut tarvetta sisällyttää Paralimni-järvi tähän luetteloon. Tästä huolimatta järveä ei ole sisällytetty tähän kansalliseen luetteloon perustellussa lausunnossa asetetussa määräajassa. Kyproksen tasavalta on 24.11.2009 ilmoittanut komissiolle, että Paralimni-järvi oli virallisesti sisällytetty ”Natura 2000” -verkostoon, mutta järven tärkeä pohjoisranta oli jätetty yhteisön tärkeinä pitämien alueiden ulkopuolelle. Kyproksen tasavallan virallisessa lehdessä julkaistiin 24.4.2009 järvialueen maankäyttösuunnitelman muutos, jolla järven pohjoisranta muutettiin rakennettavaksi alueeksi. Komissio katsoo, että luontotyypin rajoittamiselle ei ole mitään perustetta ja että Kyproksen tasavalta on jättänyt noudattamatta direktiivin 92/43/ETY 4 artiklan 1 kohdan mukaisia velvoitteitaan, koska se ei ole sisällyttänyt koko Paralimni-järven aluetta kansalliseen yhteisön tärkeinä pitämien alueiden luetteloon.
   Komissio katsoo lisäksi, että tietyt Paralimni-järven alueella harjoitetut vahingolliset toiminnot (erityisesti laiton vedenotto, rakennustoiminta, moottoripyöräkilpailujen järjestäminen ja ampumaradan ylläpitäminen) aiheuttavat vahinkoa ja häiriötä lajin elinalueelle ja että Kyproksen tasavalta on jättänyt noudattamatta direktiivin 92/43/ETY mukaisia velvoitteitaan, sellaisina niitä on tulkittu unionin tuomioistuimen oikeuskäytännössä (asiat C-117/03 ja C-244/05), koska se ei ole ryhtynyt tarpeellisiin suojelutoimenpiteisiin Natrix natrix cypriaca -lajin populaation säilyttämiseksi.
   Lisäksi komissio katsoo, että toiminnot, kuten alueella suoritettu rakennustoiminta ja rakennuspaikkojen muodostaminen Paralimni-järven pohjoisrannalla ovat aiheuttaneet haittaa kotoperäisen lajin elinalueelle ja sen populaatiolle. Tästä syystä Kyproksen tasavalta on jättänyt noudattamatta luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 12 artiklan 1 kohdan a ja b alakohdan mukaisia velvoitteitaan, koska se ei ole antanut ”johdonmukaisina ja yhteensopivina ehkäisevinä toimina”Natrix natrix cypriaca -rantakäärmeen suojelujärjestelmän käyttöönottamisen ja toteuttamisen edellyttämiä säännöksiä.